«.....Sententiamus quod dictus episcopus Nivernensis, suique successores futuris temporibus in primo suo jucundo adventu, in ingressu civitatis Nivernensis, promittet, jurabit, et quilibet eorum successive promittent et jurabunt ecclesiam S. Stephani Nivernensis, ordinis Cluniacensis, seu ejus ambitum nunquam intrare nisi a priore dicti loci fuerit invitatus et alia juramenta præstari solita ordinem Cluniacensem et burgi franchisiam concernentia et S. Salvatoris ecclesiam, et nec in eisdem ecclesiis jus jurisdictionis episcopalis habere seu prætendere quovis modo in futurum. Suivent les formules du serment à prêter par les évêques de Nevers au couvent de Saint-Etienne: Ego N..., tactis sacrosanctis evangeliis, promitto et juro ecclesiam S. Stephani, ejus septa seu ambitum non intrare quovis modo nisi a priore invitatus. Item promitto et juro libertatem ecclesiæ prædictæ ordinis Cluniacensis privilegia et burgi franchisiam tenere, et inviolabiliter observare prouti hactenus solitum est per predecessores nostros fieri. Item promitto et juro remittere diem citatorum in curia seu auditorio nostro franchisiam burgi tenentium, dum debite testificati fuerimus. Item promitto et juro consuetudines et observantias, usus et possessiones laudabiles, legitime prescriptas et approbatas ecclesiæ præfatæ et burgi conservare et manutenere. Item et omnia et singula, sub pæna æternæ maledictionis et privationis preciosissimi corporis et sanguinis Domini Nostri Jesu Christi, ac illius damnationis quam Dathan et Abyron sustinuerunt quos terra vivos absorbuit ultione divina.